Sedia?
Awak seronok nama awak Magic Johnson?
Saya sangka awak akan tertekan.
Ya.
Para hadirin, anda kenal dia, anda sayang dia.
Berikan tepukan untuk Nombor 32, Earvin "Magic" Johnson!
Ayuh!
- Magic. - Magic.
Saya mahu jadi macam Magic Johnson.
Magic Johnson, si hebat, terkenal dan legenda.
Magic Johnson hebat melontar bola.
Dia lakukannya dengan pantas, laju dan bergaya.
Magic lakukannya sambil tersenyum dan gembira.
Semua orang dikenali kerana dia.
Mereka turut ada kisah tersendiri
sebab sepasukan dengan pemain hebat ini.
Gaya permainannya menarik.
Lontaran buta Magic membuatkan dia nampak macam ada kuasa mistik.
Semua orang anggap Michael Jordan mengubah NBA.
Sukan ini betul-betul berubah dengan kemunculan Magic Johnson.
Saya peminat Chicago Bulls, tapi saya mengaku,
Magic Johnson sangat hebat.
Itu pun dia! Magic Man.
Anda tahu, kami nombor satu!
AKHIRNYA KAMI PERCAYAKAN MAGIC
Dia menandingi pemain hebat lain.
Itu satu pujian terbesar jika di Los Angeles.
Dia masih atlet popular di Los Angeles.
Semua orang sukakan dia. Tiada siapa yang benci Magic.
Namanya bukan "Magic," tapi Earvin Johnson Jr.
Jika anda perasan, saya sebut Earvin dan Magic.
Kedua-duanya miliki personaliti berbeza.
Magic sukakan kemasyhuran,
serta layanan yang diterima sebagai pemain bola keranjang.
Earvin pula mahu lari daripada semua itu.
Earvin dan Magic dua orang yang berbeza.
Magic suka berada di depan kamera, selalu tersenyum,
ketawa dan sukakan perhatian.
Earvin pula agak kurang sabar,
dan seseorang yang suka mengawal.
Dia banyak kali kecewakan awak, bukan?
Kami tak panggil dia Magic. Dia Earvin dan kadangkala ada nama lain.
Earvin tak suka kalah dalam apa-apa perkara.
Walaupun dalam permainan dam…
Earvin "Magic" Johnson sukakan cabaran.
Mungkin sebab dia jalani kehidupan yang mencabar.
Jika kita kecapi kejayaan dalam sekelip mata,
ia juga boleh hilang dalam sekelip mata.
Dia Earvin.
Saya tak panggil dia Magic,
sebab Magic ialah watak yang bermain bola keranjang.
Dia macam adiwira.
Jika itulah Magic, saya terima.
Earvin Johnson membuat lontaran jauh!
Johnson berlari ke arah jaring. Inilah pemain
bola keranjang kolej terbaik pada masa kini.
Khabar angin mengatakan ini perlawanan kolej terakhir awak
dan awak akan meninggalkan Universiti Negeri Michigan.
UNIVERSITI NEGERI MICHIGAN 11 MEI 1979
Ya.
Saya tinggikan sikit.
Saya mahu ucapkan helo kepada semua rakan sepasukan saya.
Apa khabar?
Saya mahu ucap selamat pagi. Pagi ini panas.
Saya mahu kata…
keadaan agak mencabar.
Ia…
Saya perlu fikir banyak perkara.
Para pelajar dan komuniti
mahu tahu tentang keputusan saya, tapi…
Peminat Universiti Negeri Michigan akan kehilangan pemain hebat,
Earvin "Magic" Johnson?
Dengan jeritan kegembiraan atau tangisan kekecewaan,
ramai berpendapat Johnson akan jadi pilihan pertama
dalam pemilihan pemain NBA tahun ini.
Pasukan yang berkemungkinan besar akan dapat dia ialah Lakers atau Bulls.
NBA BERSIAP UNTUK PEMILIHAN
Saya takkan lupakan keterujaan semua orang tentang pemilihan itu.
PAT RILEY PEMBANTU JURULATIH LAKERS 1979-1981
Sebab kami berpeluang memilih Earvin ''Magic'' Johnson.
LAMBUNGAN SYILING MEMULAKAN PEMILIHAN NBA
Pada penghujung musim '78, '79…
ROD THORN PENGURUS BESAR BULLS 1978-1985
…dua francais lambung syiling untuk tentukan giliran pertama memilih.
Lakers dan Bulls perlu lambung syiling.
Gaya permainan Magic akan membawa nafas baharu
buat Chicago, jika dia memilih berhenti belajar awal dan jadi pemain profesional.
EARVIN BERDEPAN DILEMA
Saya tak ada banyak masa untuk fikir tentangnya,
tapi nampaknya, inilah harinya, jadi saya perlu…
berikan jawapan hari ini.
Saya dan Bill Sharman berbincang.
Ketika itu, Bill pengurus besar Lakers. Saya beritahu dia,
"Boleh kami pilih bahagian syiling?"
Kami minta peminat pilih
sama ada kepala atau ekor.
Pesuruhjaya NBA, Larry O'Brien sedang bersedia melambung syiling
dan kedua-dua pasukan menunggu di talian. Pengurus Besar Bulls, Thorn telah pilih.
Saya suka pilih ekor.
Peminat kata, "Pilih kepala."
Biar Chicago pilih bahagian.
- Chicago pilih kepala. - Chicago pilih kepala.
Di New York, pesuruhjaya melambung syiling.
Bagi Lakers, dialah lelaki…
JERRY WEST PENGURUS BESAR LAKERS 1982-1994
…yang akan mengubah takdir francais ini.
Apabila orang beri kita nama panggilan "Magic",
apa yang kita jangka?
Saya akan lambung syiling.
Ekor!
Dalam luar musim, doa Laker termakbul.
Kini, Los Angeles dapat memilih Magic terlebih dahulu.
LAKERS TIBA-TIBA BERNASIB BAIK; ADAKAH INI MAGIS?
Okey, musim depan…
Hari ini, saya akan sertai NBA bawah kesulitan kewangan.
Saya akan jadi pemain profesional.
Waktu sekarang tepat pukul 12:00 tengah hari.
25 JUN 1979
Pemilihan dibuka secara rasmi. Saya mengalukan semua peminat
yang akan sertai kami dan membantu menjayakan pemilihan ini.
PERTAMA - LA JOHNSON, EARVIN
Los Angeles Lakers dapat pilih dulu.
Los Angeles Lakers memilih Earvin "Magic" Johnson,
Universiti Negeri Michigan, 1.83 meter, 90 kilogram.
Earvin "Magic" Johnson dari Universiti Negeri Michigan,
dipilih oleh Los Angeles Lakers hari ini
sebagai pilihan pertama dalam pemilihan Persatuan Bola Keranjang Kebangsaan.
Saya Earvin "Magic" Johnson,
Nama sebenar saya Earvin Johnson Jr.
Apabila saya dipilih oleh Lakers dan mendarat di LA,
oh, Tuhan!
Saya perlu buktikan saya layak jadi pemain NBA
dan memimpin Lakers.
Saya betul-betul tak mahu dia pergi.
Ketika itu, dia baru 19 tahun.
CHRISTINE JOHNSON IBU
Dia pergi jauh. Itu kali pertama dia berjauhan daripada keluarga.
Saya tak tahu apa akan berlaku kepada anak saya.
LA Lakers memilih pemain yang diingini. Mereka pilih Earvin "Magic" Johnson.
Seorang pemuda yang amat menarik.
Dia seorang yang menyenangkan.
Dia menceriakan seluruh California Selatan.
Nampak ini? Saya penyokong tegar.
Jika saya Superman, ini ibarat "S" pada dada saya.
Tapi saya bukan Superman. Saya Snooperman…
SNOOP DOGG PEMINAT SETIA LAKERS
…dan inilah simbol saya.
Penyokong Laker.
Kali pertama saya dengar tentang Magic pada tahun 1978.
Semasa dia terkenal dalam sukan ini ketika di kolej.
Kemudian, pada tahun seterusnya, '79.
Apabila Lakers dapat Magic Johnson, keterujaannya tak dapat digambarkan.
Lihatlah.
L.A NIKMATI KEMUNCULAN PERTAMA MAGIC
Saya masih ingat ketika dia muncul,
ada khabar angin mengatakan Earvin "Magic" Johnson akan sertai
perlawanan Liga Musim Panas.
Ketika dalam perjalanan ke perlawanan, saya beritahu jurulatih,
"Berapa ramai orang datang?"
Dia kata, "Cuma ada 100, 200 orang di perlawanan itu."
Tempat itu penuh, 2,500 hingga 3,000 orang hadir di ruang berdiri saja.
Semuanya orang LA. Kemudian, dia datang.
Beratus kanak-kanak ekori dia.
Saya dapat rasakan, perubahan bakal berlaku.
Saya dapat rasakannya.
Saya semestinya bersedia,
terutamanya jika peminat sehebat malam ini.
Peminat akan datang?
Temu bual Cooper. Rakaman satu.
Maafkan saya.
MICHAEL COOPER PENGAWAL LAKERS 1978-1990
Michael Cooper. Los Angeles Lakers. Juga dikenali sebagai Dark Gable,
Pengawal Terhebat atau Buck Naked.
Kami sedang duduk dalam bilik lokar. Ketika itu, dia belum sampai.
Kami duduk bersantai.
Itu tahun kedua saya bermain untuk Lakers.
Saya dapat rasakan sesuatu yang pelik.
Kami tahu Magic berada di tempat letak kereta…
KAREEM ABDUL-JABBAR PEMAIN TENGAH LAKERS 1975-1989
…sebab kami dapat dengar bunyi radionya.
Saya ada radio besar yang saya bawa dari Lansing, Michigan.
Pada waktu itu, saya pasang lagu Parliament-Funkadelics.
Kumpulan muzik kesukaannya ialah Parliament-Funkadelic.
Tapi, Kareem suka muzik perlahan.
Kami terdengar muzik dan tiba-tiba, dia masuk.
Bersinar
Kareem seorang yang pendiam dan tak banyak bercakap.
Dia pandang saya dan kata, "Budak baharu, matikan radio itu!"
Dia perkenalkan diri kepada semua orang.
Dia kata, "Hei, saya Magic." Dia tak kata Earvin Magic. "Saya Magic."
Saya kata, "Magic, saya Coop. Apa khabar?"
Saya kata, "Selamat datang ke NBA, si gila."
FORUM INGLEWOOD, CALIFORNIA
TEMPAT ASAL LOS ANGELES LAKERS
Tapi apabila Magic terpilih menyertai Lakers…
APA MASALAH DI NBA?
…NBA tidak dianggap liga yang popular pada waktu itu.
Ia dianggap liga kecil.
Pada waktu itu, NBA tak ada duit banyak.
NBA RAYU BANTUAN KEWANGAN
Persatuan Bola Keranjang Kebangsaan yang memasuki musim ke-33 berdepan krisis
akibat kekurangan penonton dan rating televisyen.
Ini petanda penyokong sudah hilang minat.
Pada Oktober 1979, keadaan NBA amat teruk.
MICHAEL WILBON WARTAWAN SUKAN ESPN
NBA dikatakan sebagai sarang dadah, terlalu ramai orang kulit hitam…
RAKAMAN AWAL
…dan siaran perlawanan pula ialah siaran rakaman.
Saya masih ingat menonton siaran ulangan pada waktu malam.
ARSENIO HALL RAKAN DAN PELAWAK
Saya perlu beritahu keluarga saya, "Jangan beritahu saya siapa menang.
Jangan beritahu apa-apa tentang perlawanan itu."
Ia tak ditayangkan pada waktu perdana sebab tak begitu popular.
Saya bersama pesuruhjaya NBA, Larry O'Brien.
Bagaimana dengan masa depan NBA?
Dalam temu bual tahun lepas, ada banyak masalah.
Sejujurnya, saya agak kecewa apabila mendengar dan membacanya.
Liga itu bukan saja kehilangan duit, malah minat.
JIM HILL WARTAWAN SUKAN KCBS
Ini minggu yang sulit buat Persatuan Bola Keranjang Kebangsaan.
Liga itu digelar liga samseng.
Keganasan dalam Persatuan Bola Keranjang Kebangsaan
nampaknya semakin meningkat.
Ketika itu, pemain NBA dibenarkan bergaduh.
SAMUEL L. JACKSON RAKAN DAN PELAKON
Apabila berlaku masalah, kita akan bergaduh.
Persatuan Bola Keranjang Kebangsaan menggantung penyerang Lakers,
Kermit Washington.
Saya masih ingat Kermit Washington tumbuk Rudy Tomjanovich di Forum.
Rahangnya patah. Kejadian itu amat mendukacitakan.
NBA SOKONG KEGANASAN
Orang kulit putih sudah tak mahu datang menyaksikan perlawanan.
Kenapa?
Mungkin terdapat konflik antara pemain kulit putih dan hitam, serta
saya tak suka saksikan perlawanan yang ramai pemain kulit hitam.
Ketika itu, 65 hingga 70 peratus populasi Amerika berkulit putih.
STEPHEN A. SMITH WARTAWAN SUKAN ESPN
Orang ramai belum terbuka untuk melihat sesuatu yang berbeza.
SAYA RELA ABAIKAN NBA
Ada sesetengah pasukan yang bankrap.
Kami perlu "bertahan."
Dapatkah kami bertahan setahun atau seminggu lagi?
Sekarang, Los Angeles Lakers akan mulakan…
Pada waktu itu, Lakers tak dilihat sebagai juara.
Mereka cuma dilihat sebagai pesaing.
West. West tak dihalang. Tengok Russell berlari.
Aksi yang hebat oleh Russell!
LAKERS KELUAR DENGAN SENYAP
Saya masih ingat tahun pertama saya di Los Angeles.
Berita Lakers dipaparkan pada halaman akhir akhbar. Halaman akhir.
KLINIK BOLA KERANJANG SEMUA ORANG DIJEMPUT HADIR!
Kami naik belakang lori
dan melawat kejiranan sambil bertempik pada mikrofon,
"Mari saksikan perlawanan Lakers."
Sejak tahun 1960, Lakers dikalahkan enam kali berturut-turut
oleh Bill Russell dan Celtics.
CELTICS KECEWAKAN LAKERS SEKALI LAGI, MENANG KEJUARAAN KE-11 NBA
Kami kerap kalah Perlawanan Akhir. Saya sertai sembilan Perlawanan Akhir.
Kami pernah menang Perlawanan Akhir sekali saja,
dan saya rasa amat kecewa.
Saya mahu berhenti main bola keranjang.
TEWASKAN LAKERS
Pasukan kami tak mampu menang.
Pasukan kami hebat. Saya bermain dengan hebat.
Saya menang anugerah MVP, tapi kami gagal
menangi kejuaraan kerana tiada pemain yang berkebolehan.
KEM LATIHAN LAKERS 1979
Magic Johnson pemain bola keranjang kesukaan awak?
Saya tak nampak magis.
Tidak.
Itulah antara soalan yang sering ditanya
di Forum semasa Lakers mengadakan hari bergambar pasukan tahunan
sebelum berangkat ke Palm Springs untuk kem latihan.
Harapan mereka tinggi bagi musim '79 - '80 ini.
Pada hari saya hadiri kem latihan sebagai pemain baharu,
awalnya, saya rasa sangat gementar.
Magic, awak bercakap tentang menyesuaikan diri
dan membuat perubahan.
Apa perubahan besar yang awak lakukan?
Bagi saya, ada banyak
corak permainan dan gabungan berbeza bagi melakukan serangan.
Bagi pertahanan pula, cuba halang pemain lawan sebaik mungkin
dan cuba pelajari pergerakan asak lawan. Saya…
Ketika kali pertama dia datang, terdapat pergeseran
dengan Magic Johnson.
Siapa akan jadi ketua? Adakah Kareem?
Adakah Magic?
Dalam NBA, ada tradisi membuli pemain baharu.
Pemain senior akan bersikap kejam dan angkuh dengan pemain baharu.
Kareem kata, "Hei, saya mahu Earvin Johnson jadi budak suruhan saya."
Saya kata, "Okey." Saya kata,
"Saya akan buat apa saja untuk awak. Awak legenda. Awak pemain terbaik dalam NBA."
Saya perlu sediakan surat khabar depan pintunya pukul 7:00, 7:30 pagi.
Setiap kali masa rehat,
dia mahu dua botol air dan dua botol minuman sukan yang sejuk.
Saya kata, "Tiada masalah."
Norm Nixon panggil saya.
"Hei, cuba tunjuk yang awak macam pemain senior. Bertenang sikit."
Dia sasaran mudah. Dia cuma perlu berhati-hati.
Ketika itu, kami sedang berlatih.
Saya sedang kawal Ron Boone.
Semasa saya pandang tepi jaring dan bola,
tiba-tiba dia pukul belakang kepala saya dengan amat kuat.
Dia tersenyum.
Ronnie Boone pemain yang hebat.
Rasanya, dia tak pernah terlepas satu perlawanan pun dalam hidupnya.
Ron ikut cara lama.
PAUL WESTHEAD KETUA JURULATIH LAKERS 1979-1981
Dia sangat kuat. Jika dia pandang kita, kita akan rasa takut.
Dia orang yang baik.
Tapi dia pemain bola keranjang yang ganas.
Ron takkan mengalah dengan sesiapa pun.
Dia mungkin mahu pastikan pemain baharu itu sedar…
"Dah 12 tahun saya di sini. Jangan cari pasal dengan saya."
Dalam latihan seterusnya, dia pula kawal saya.
Ron Boone?
Tunjukkan kehebatan awak.
Awak sangka, saya pilihan yang salah?
Okey. Biar saya buktikan sebaliknya.
Saya pun lari dengan laju dan menggasak dia sekuat mungkin.
Dia tak patut cari pasal dengan saya.
Dia buat saya bengang.
Jerry West jumpa saya.
Dia panggil saya dan kata, "Magic, saya suka aksi tadi."
Saya tanya, "Awak mahu Earvin Johnson
atau Magic Johnson bermain bola keranjang?"
Saya kata, "Saya lebih rela tengok Magic Johnson yang bermain."
Saya membesar di pekan kecil, iaitu Lansing, Michigan…
Percayalah cakap saya.
Tiada siapa kenal Earvin Johnson.
Siapa Earvin Johnson?
Jika berasal dari Lansing, kita perlu buktikan bakat kita.
Jika kita bagus, kita perlu tunjukkan
budak kecil dari Lansing, Michigan ini amat berbakat.
Faham maksud saya?
Penduduk Lansing rajin bekerja.
Kami bekerja dalam bidang kereta
atau dengan pihak negeri. Ada dua pekerjaan saja.
Bapa saya bekerja untuk General Motors selama 30 tahun.
Dia tak pernah datang lambat dan ambil cuti.
Dia lakukan kerja-kerja kimpalan.
Bajunya selalu berlubang disebabkan percikan api.
Ibu saya bekerja untuk kantin sekolah.
Ibu bapa saya pekerja kolar biru yang rajin.
Bapa saya berkhidmat dalam tentera.
Setiap kali dia pulang, dia buatkan isterinya hamil.
Sebab itu saya ada ramai adik-beradik.
Michael Johnson.
Larry Johnson.
- Pearl Johnson. - Kim Johnson-Ray.
Evelyn Johnson.
Ada enam adik-beradik perempuan dan tiga adik-beradik lelaki. Saya adik.
Kami selalu panggil dia Junebug.
LARRY JOHNSON ABANG
Saya pun tak tahu asal usul nama itu.
Mereka panggil dia Junebug.
Junebug nama panggilannya ketika kecil.
Dia sentiasa ceria.
Nama panggilan itu sesuai dengannya.
- Tapi dia tak suka. - Tidak.
Nama itu kekal agak lama. Kadangkala,
setiap kali dia balik, kami panggil, "Hei, Junebug!"
Kemudian, apabila dia semakin dewasa, kami mula panggil dia Earvin.
Kami selalu bergaduh.
Maksud saya, pergaduhan kasar.
Kami bertumbuk.
Kami saling menggasak
sebab kami tak nak kalah.
Semasa kecil pun, dia tak suka kejahatan.
Jadi, dulu kami selalu bertumbuk,
semasa main bola keranjang dan sebagainya.
Kami bertengkar siapa menang.
Tapi Earv tak suka lepaskan peluang.
Jika dia mahukan sesuatu, dia akan laksanakannya.
Sekolah Main Street ialah tempat tumpuan di Lansing, Michigan.
Pemain terbaik di Lansing
perlu kunjungi Sekolah Main Street.
Di situ pusat tumpuan segala aksi sebab pelajar datang dari pelbagai tempat.
Jika kalah satu perlawanan, kita takkan dapat main selama dua jam.
KENNY TURNER RAKAN SEJAK KECIL
Sebab ada banyak pasukan yang sedang bersedia untuk bermain.
Kita boleh main tipu dan sebagainya untuk menang
asalkan dapat berada di gelanggang.
Saya selalu pilih lelaki yang bijak mainkan peranan mereka
supaya kami boleh menang dan bermain sepanjang hari.
Saya main dalam hujan dan ketika salji turun.
Saya tak kisah.
Dari pagi sampai malam.
Kemudian, saya mula lawan budak-budak lebih tua
dan kemudian dengan lelaki dewasa.
Termasuklah ayah dan bapa saudara saya.
Ayah dan bapa saudara saya selalu main kasar tapi mereka nafikan.
Jadi, saya terpaksa teruskan juga.
EARVIN JOHNSON SR. BAPA
Saya tak mahu dia jadi lemah setiap kali dikasari
atau ditumbuk. Saya tak mahu dia menangis.
Mereka kata, "Okey, dia boleh bertahan dan cukup berani
serta kuat untuk…"
untuk terima kekasaran yang mereka lakukan.
Tiada siapa di kejiranan itu yang bersemangat macam saya.
Saya kerap bermain daripada budak lain. Mereka tak dapat tandingi saya.
Saya mahukan lebih lagi.
Salah seorang kawan baik saya…
TIM STAUDT WARTAWAN SUKAN LANSING
…buat liputan sukan sekolah tinggi untuk Lansing State Journal.
Pada suatu malam Sabtu bulan Disember, dia hubungi saya dan kata,
"Awak pernah dengar tentang budak bernama Earvin Johnson?"
Saya ditugaskan untuk buat liputan perlawanan pertama Earvin.
50-49. Earvin dapat 12 mata, 10 bola pantul dan disingkir kerana faul.
SIAPA EARVIN?
Saya kembali ke pejabat
dan semua orang nak tahu tentang Earvin Johnson.
FRED STABLEY JR. WARTAWAN SUKAN LANSING
Saya kata, "Dia setinggi 1.8 meter. Dia bakal jadi pemain terhebat,
tapi dia bukan pemain terbaik dalam perlawanan itu."
Kami menang dengan beza satu mata, dengan bola pantul pada masa penamat.
GEORGE FOX JURULATIH SEKOLAH TINGGI
Abang saya masuk ke bilik lokar.
Dia kata, "George, dia mungkin boleh mewakili daerah atau negeri.
Dia tak begitu istimewa."
Saya terfikir, "Sekejap."
Entah bagaimana, saya perlu buat liputan perlawanan kedua.
Kami menentang pasukan sekolah yang dikatakan paling hebat
di negeri Michigan.
Tapi kami kalahkan mereka di gelanggang mereka.
Saya selalu kata, dia dapat 36 mata, 20 bola pantul, 15 bantu jaring, 10 rampasan.
Sebagai budak 15 tahun, itulah rekod triple-double pertama saya.
Abang saya jumpa saya
dan kata, "George, dia akan buatkan awak lupakan
pemain bola keranjang lain yang ada di sini."
Ia aksi paling hebat pernah saya saksikan
daripada mana-mana pemain dan itu perlawanan keduanya di sekolah tinggi.
Wartawan sukan itu jumpa saya dan kata, "Hei, saya…
Saya tak pernah tengok aksi sebegitu sepanjang hidup saya."
- "Saya nak beri awak nama gelaran." - "Earvin, awak perlukan nama gelaran."
Ada yang digelar Big E dan Dr. J.
Apa kata "Magic"?
Saya terkejut.
Saya ketawa dan fikir, "Ya, okey, nama itu…"
Kawan-kawan saya takkan panggil saya "Magic."
OLEH FRED STABLEY JR.
Dalam masa dua bulan, semua penduduk Michigan kenal siapa Magic.
INI MAGIC! EARVIN JOHNSON
Semasa saya mula-mula main bola keranjang di sekolah tinggi,
orang ramai asyik perkatakan tentang lelaki dari Lansing Timur.
CHARLES BARKLEY PENYERANG 76ERS 1984-1992
Magic Johnson. Magic.
SIAPA MAGIC?
Saya tertanya, "Magic? Saya perlu tengok sendiri."
Saya terdengar tentang budak bernama Earvin ''Magic'' Johnson.
Saya tertanya, "Siapa dia? Earvin "Magic" Johnson."
BYRON SCOTT PENGAWAL LAKERS 1983-1993
Saya tak pernah tengok dia, tapi asyik dengar dia pemain yang hebat.
Itu dia. Saksikan dalam tiga…
"Awak pernah tengok budak dari Lansing itu?"
"Budak kulit hitam 15 tahun dari Midwest.
Dia digelar Magic. Pernah tengok?"
Earvin Johnson, awak pemain yang didambakan.
Lontaran dan hantaran awak hebat, awak gelecek, buat jaringan dan bantu.
Kami cuba fahami kehebatan awak.
Awak tahu? Kami tak faham.
Apabila akhbar mula perkatakan tentangnya
dan dia mula menjadi tajuk utama…
Ketika itulah dia menjadi ikutan.
Semua orang mahu saksikan perlawanan yang dia sertai.
SEKOLAH TINGGI EVERETT 1976
Setiap tempat yang kami pergi selalu penuh.
Tiada tempat duduk langsung.
Saya masih ingat ramai ulat tiket dan polis yang mengawal.
Aksinya bukan aksi biasa.
Dia menunjukkan aksi yang saya tak pernah tengok sebelum ini.
Dia berlari-lari di gelanggang, pegang bola di belakang
dan buat lontaran buta. Dia lakukan segalanya.
Earvin pemain yang digeruni.
Dia memang kuat bersaing.
Ramai pemain kulit putih mahu kalahkan dia.
Saya masih ingat mereka menentang Benton Harbor,
sekolah bola keranjang yang pentingkan tradisi dalam sejarah Michigan.
Mereka berlatih dulu. Apabila mereka nak keluar gelanggang
sebab giliran kami pula berlatih, ada lelaki tanya,
"Mana satu Earvin Johnson?
Saya cuma nak kata, awak akan dibelasah esok."
Semua rakan sepasukan saya kata, "Dia menggertak."
Saya kata, "Tunggulah esok."
Sembilan ribu penonton hadir. Saya rasa, tiket habis dijual.
Saya masih ingat ketika bermain, ada lelaki pijak belakang kaki saya
dan kasut saya tertanggal.
Saya bermain dengan satu kasut saja selama dua, tiga minit.
EARVIN JOHNSON BERMAIN DENGAN SATU KASUT SEBELUM MEMBUAT JARINGAN
Dalam tiga minit itu, saya buat lima jaringan.
Dia terus bermain dengan satu kasut saja
dan lakukan pergerakan bergaya serta buat jaringan.
Apabila saya buat jaringan, penonton bersorak.
Sorakan semakin kuat.
Apabila jurulatih Benton Harbor minta hentikan permainan,
sorakan sangat kuat.
Saya kata, "Tengok papan mata."
Itu saja. Saya tak perlu menggertak. Tengok saja.
'MAGIC' EVERETT KALAHKAN BH
Saya tak pernah tengok prestasi seseorang
wakil sekolah tinggi meningkat mendadak seumur hidup saya dalam mana-mana sukan.
Saya tahu, dia takkan tinggalkan sukan ini.
Saya juga tahu, ibunya tak begitu suka
dengan nama gelaran "Magic" semasa ia diperkenalkan.
Apa pendapat awak tentang nama "Magic"? Awak suka?
Saya tak suka sebab nama itu memberikan…
kesan besar terhadapnya.
Orang ramai jangkakan harapan tinggi terhadapnya disebabkan nama itu.
21 APRIL 1977
Sidang media besar-besaran diadakan di Sekolah Tinggi Everett.
Ia berita penting.
'MAGIC' PILIH U-M ATAU MSU MINGGU INI
Semua stesen TV hadiri sidang media itu.
Baiklah.
Ada soalan sebelum saya mulakan?
Tidak. Tahun depan, saya akan memasuki Universiti Negeri Michigan.
SPARTAN MEMILIH MAGIC MENYERTAI PROGRAM
Universiti Negeri Michigan.
Earvin ''Magic'' Johnson memimpin Kumpulan Balet Spartan
dari Lansing Timur, Michigan.
Magic Johnson berasal dari kejiranan Lansing
dan kami sangat berbangga.
Seluruh bandar sokong Earvin Johnson. Bukan saja Universiti Negeri Michigan.
GREG KELSER RAKAN SEPASUKAN KOLEJ
Dia tunjukkan aksi penuh semangat.
Auranya terpancar di seluruh gelanggang.
Ia…
Ia mengagumkan.
ERA EARVIN DITERUSKAN
Magic Johnson, di gelanggang, dia macam jurulatih.
Permainannya terkawal dan dia mahir mengawal bola.
Hebat melontar. Dia membawa kemenangan buat Spartans.
BOLA KERANJANG MSU MULA MENJADI TARIKAN
Musim lalu, prestasi mereka teruk, tapi kebanyakan pemain kembali.
Greg Kelser dan Jay Vincent sertai perlawanan itu
dan saya pun sama. Saya kata,
"Saya rasa, kita boleh menang perlawanan Big Ten."
Saya tak sabar menantikan permulaan musim itu
supaya kami boleh nikmati keserasian dan semangat ini.
Semuanya berjalan lancar.
Kami berseronok.
Kami ada radio dan pemain piring hitam dalam bilik lokar.
Itulah minat dia semasa awal dia bersama kami.
Kami biarkan saja dia mainkan muzik.
Kami amat suka lagu Jimmy Castor Bunch,
yang berjudul "Potential."
Potential, dieja P-O-T-E-N-T-I-A-L. Kami selalu mengejanya.
Dalam fikiran kami, kami kelab muda
yang cuba membuktikan kemampuan kami.
Kami serlahkan potensi dan lihat berapa banyak pasukan boleh kalahkan kami.
Earvin berangan sebagai DJ.
Nama gelarannya ialah EJ si DJ.
EJ SI DJ: BERGURAU, BERSERONOK DAN BERMAIN
EJ si DJ.
EJ si DJ. Ya.
Dia jadi DJ apabila bercuti
dan sebelum perlawanan untuk meningkatkan semangat.
Saya tak tahu bagaimana muzik membantunya,
sebab dia sentiasa berjaya catatkan triple-double tanpa masalah.
Saya mula jadi DJ di kelab-kelab tempatan
dan saya dibayar untuk datang menjadi DJ.
Pada hari terakhir sebelum kami pulang
untuk menyambut Hari Krismas.
Kami kunjungi kelab malam terkenal bernama Dooley.
- Kelab itu meriah. - Semua pelajar kampus kunjungi Dooley.
Ia merupakan tempat tumpuan.
Sejak kecil, kami terjaga. Kami tak keluar melepak dan berhibur sebegitu.
Ini kali pertama kami rasa bebas.
Jauh dari rumah, melepak, minum arak dan berseronok.
Seorang gadis sapa kami.
Tapi di belakang dia ada seorang gadis cantik
bernama Cookie dan dia kenalkan Cookie kepada kami.
Kami bertegur sapa, saya terserempak dengan kawan lain, menari dan berseronok.
Cookie beredar…
dan saya kata…
"Saya nak berkenalan dengan dia."
Pada waktu itu, lagu "Jamaica Funk" dan "Ring My Bell" baru dikeluarkan.
Saya tengok dia menari.
Cookie boleh menari.
Jay asyik menyiku saya
dan kata, "Pergi dapatkan nombor telefonnya."
Lampu dinyalakan.
Semua orang beredar.
Saya pun nak keluar.
Saya berdiri di tepi pintu sebab tak nak terlepas peluang.
Apabila saya melepasi dia, dia kata,
"Hei, saya nak nombor telefon awak."
"Saya nak tahu nombor telefon awak, supaya selepas cuti Hari Krismas nanti,
saya nak ajak awak keluar."
Saya ketawakan dia dan kata,
"Awak takkan ingat nama saya dan takkan hubungi saya."
- Saya kata, "Saya akan hubungi awak." - Saya beri nombor telefon dan kata,
"Okey, tapi awak tentu takkan ingat saya."
Indiana menguasai bola. Gelanggang penyerang. Lontaran lantun.
Negeri Michigan bermain dalam perlawanan Krismas.
Saya tonton perlawanan dengan ibu saya dan kata,
"Mak, lelaki itu minta nombor telefon saya ketika saya nak beredar."
Saya cakap, "Dia takkan ingat saya."
Kami ketawa dan bergurau tentangnya.
UNIVERSITI NEGERI MICHIGAN
Saya kembali awal ke kampus sebab perlu selesaikan pendaftaran kelas,
dan saya masih ingat pada hari saya masuk ke bilik,
telefon berdering.
Saya baru masuk bilik sambil membawa beg
dan telefon mula berdering. Saya jawab. Dia di talian.
Dia kata, "Saya tak sangka awak akan hubungi saya."
Saya fikir, "Bagaimana dia tahu saya baru sampai bilik?"
Bagaimana dia tahu saya kembali awal ke kampus?
Saya berlagak yakin…
"Saya memang mahir hal sebegini."
Dia tak tahu saya hubungi setiap hari
kira-kira lima kali sehari untuk bercakap dengannya.
Dia dapat tahu tarikh lahir saya 20 Januari.
Dia tanya saya,
"Boleh saya bawa awak keluar pada hari lahir awak?"
Saya fikir, "Oh, wah, okey."
Saya amat terkejut dan teruja.
Saya balik dan beritahu bapa saya,
"Saya nak pakai sut untuk janji temu pertama kami."
Ayah kata, "Wah, tentu kamu benar-benar suka gadis ini.
Dah berapa lama kamu berkenalan?" Saya balas, "Ayah, belum kenal lagi."
Makan malam kami berjalan lancar,
dan saya rasa seperti kami dah lama berkawan baik.
Kami selesa berbual bersama-sama.
Kami berbual di restoran itu.
Kemudian, kami kunjungi rumah bapa saudara saya.
Kami duduk mendengar muzik dan berbual lagi.
Cookie mengagumkan.
Dia mahu tamatkan pengajian dan dia pun bercita-cita tinggi macam saya.
Saya amat kagum dengan sikapnya yang begitu merendah diri.
Dia sangat menarik, lucu dan normal.
Itulah yang buatkan saya jatuh cinta pada dia.
Beberapa bulan pertama memang hebat.
Saya dan Cookie seronok.
Ketika jelajah, saya selalu cakap telefon dengan Cookie sepanjang malam.
Kami akan tertidur,
dan terlepas telefon.
Kami akan tertidur sambil berbual.
Pukul 2:00 atau 3:00 pagi.
Bagi dia, saya ialah orang
yang boleh buatkan dia tenang dan pemberi semangatnya.
Tak kiralah ketika dia menang, kalah, penat atau sakit.
Apa saja yang saya perlukan dan walaupun saya tak sedar,
dia akan kata, "Hei, awak nampak penat.
Baringlah atas katil saya. Saya nak belajar."
Itulah yang buatkan saya jatuh cinta pada dia juga.
Detik-detik di universiti itulah
buatkan kami saling bergantung.
Dia jadi perhatian
dalam pasukan bola keranjang Universiti Negeri Michigan.
Keadaan itu mencabar.
EARVIN MENINGKATKAN KUTIPAN TIKET
Dia akan tertekan setiap kali musim bermula.
EARVIN = PENINGKATAN JUALAN TIKET
Dia amat tegas dengan regimennya sebelum perlawanan.
Dia jaga pemakanan, mahukan kesunyian…
Bilik gelap dan mendengar muzik.
Saya akan hadiri perlawanan bola keranjang itu
dan kadangkala saya akan tunggu dia selepas perlawanan tamat.
Tapi dia selalu beritahu saya, "Baliklah ke bilik awak.
Saya akan datang selepas perlawanan."
Mereka tak melepak, berbual atau balik rumah.
Dia terus kata, "Saya akan hubungi awak jika dah sampai rumah. Selamat tinggal."
Dia tanya, "Kenapa saya tak boleh tunggu
sedangkan kekasih pemain lain pun tunggu?"
Saya kata, "Balik ke bilik awak. Kita jumpa nanti."
Itulah pertengkaran besar pertama kami.
Semua orang cuba bercakap dengan Earvin.
Para gadis akan kata, "Earvin. Saya mahu Ear…"
Tidak, bukan Earvin. "Saya mahu Magic."
Ramai gadis mengelilinginya.
Suatu hari, saya naik keretanya, dan ternampak gambar atas lantai,
gambar dia iring seseorang ke majlis tarian mereka.
Saya tanya, "Apa ini?"
Dia kata, "Tiada apa-apa. Dia cuma kawan saya.
Saya cuma teman dia. Dia berpisah dengan teman lelakinya."
Saya fikir, "Tidak. Saya rasa awak tipu."
- Dia sangat kecewa. - Ya.
- Amat kecewa. - Amat kecewa.
Sebab kami tahu…
- Kami tahu perasaannya. - Kami tahu perasaannya.
- Kami tahu dia mencintai Earvin. - Ya.
Dia amat kecewa.
Dia tahu saya keluar bersama gadis lain
dan ia buatkan saya nampak teruk.
Dia kata, "Awak dah tak suka saya.
Okey, kalau begitu, saya pun akan keluar dengan lelaki lain."
Saya tak suka.
Kami bertengkar. Kemudian saya kata,
"Dengar sini. Awak perlu pilih. Awak tak boleh bersama dia dan saya."
Dia kata, "Saya bukan bercinta dengan dia…"
Saya balas, "Tidak, awak perlu pilih saya atau dia."
Dia kata, "Saya tak nak pilih."
Saya balas, "Okey, biar saya pilihkan. Saya nak berpisah."
Saya masih ingat saya selalu jumpa dia.
Kami berbual, saya kata, "Earvin, awak tahu tak
ada budak tinggi lain di negara ini
yang mahir macam awak.
Adakah dia akan atasi awak?"
Setahun kemudian, kami berbual di tempat lain pula,
dan dia kata, "Hei, Jurulatih.
Masih ingat awak beritahu saya tentang seseorang yang atasi saya?"
Dia kata, "Saya dah jumpa orangnya."
Ketika penghujung musim pertama saya,
para pemain bola keranjang kolej terbaik dijemput
untuk mewakili Amerika Syarikat.
AS
Ketika hari pertama latihan, saya tengok dia buat jaringan,
dan jaringannya sentiasa masuk, 30 kali berturut-turut.
Saya fikir, "Dia mahir menjaring."
Saya sertai perlawanan tanpa mengetahui siapa dia.
Saya cuma tahu dia pemain bola keranjang berbakat.
Dia berjalan
sambil mengendong radio besar ke mana saja dia pergi.
LARRY BIRD PENYERANG CELTICS 1979-1991
Ketika itulah saya nampak Larry Bird secara dekat.
Kami main dan mula buat lontaran buta,
dan dia pun buat percubaan jaringan jauh.
Earvin Johnson, tengoklah…
Pernah sekali, saya lari dan buat lontaran buta kepada Larry,
dia sambut dan buat lontaran buta kepada saya,
kemudian saya buat jaringan. Penonton bersorak.
Selepas perlawanan, saya beritahu semua orang,
"Larry Bird memang pemain sejati."
Dalam musim seterusnya,
dia berikan kemenangan 33-0 buat pasukannya.
33 dan 0.
Kami selalu berdepan pemain hebat dalam Big Ten,
tapi kami tak pernah berdepan pemain berbakat macam Larry Bird.
Kemahiran Bird sangat mengagumkan.
Dia seperti beraksi seorang diri dari Universiti Negeri Indiana,
dan Magic mungkin…
Mereka mungkin saling membenci pada awalnya sebab mereka pesaing.
Dia jadi penghias muka depan Sports Illustrated, Basketball Weekly.
SENJATA RAHSIA BOLA KERANJANG KOLEJ
BIRD TERBANG TINGGI
Semua majalah bola keranjang.
Dia dinobatkan Pemain Bola Keranjang Kolej Terbaik Tahunan.
Saya fikir, "Hei, sepatutnya saya yang menang, tapi tak apa."
Tentulah dia cakap begitu.
Kami selalu cakap begitu sesama sendiri.
Rekod yang dia catatkan semasa tahun pertama memang mengagumkan.
Memang sukar apabila dapat tahu ada pemain yang sehebat saya.
Semangatnya untuk menang sama tinggi macam semangat saya.
Dia pun kuat bersaing macam saya.
Pada waktu itu, kami berdua tak pernah terfikir pun
tentang apa akan terjadi pada masa depan.
Ketika itu saya sedar…
saya akan kerap berjumpa dia.
Arkansas catatkan kemenangan 14 perlawanan berturut-turut
dengan 25 dan empat pada musim ini.
Universiti Negeri Indiana 31 dan 0.
Tahun 1979, saya gabenor Arkansas.
Itu tahun pertama saya.
Arkansas dapat sertai perlawanan dan menentang Universiti Negeri Indiana.
NEGERI INDIANA, ARKANSAS MARA KE PERLAWANAN AKHIR MIDWEST
Semua orang tak mahu Arkansas kalahkan Indiana…
PRESIDEN BILL CLINTON PEMINAT SETIA ARKANSAS
…kecuali penyokong Arkansas.
Mereka mahu Bird dan Magic sertai perlawanan akhir.
Pemain pertahanan Negeri Indiana ialah pelajar senior dan pemain hebat,
dengan masa semakin tamat, dia baling bola ke tangan kiri,
lambung, bola melantun pada papan, masuk jaring dan mereka menang.
Perlawanan itu amat mengagumkan. Saya…
Saya pandang lelaki yang duduk di sebelah saya dan kata,
"Tuhan mahu Magic dan Larry Bird mara ke perlawanan akhir,
dan siapa kita nak lawan kehendak Tuhan?"
Negeri Indiana menentang Negeri Michigan.
Saya Bryant Gumbel. Para peminat sangat teruja.
NEGERI MICHIGAN SPARTANS 1979
UNIVERSITI NEGERI INDIANA 1979
Perlawanan akhir NCAA antara Negeri Michigan dan Negeri Indiana
ialah perlawanan yang menarik.
PRESIDEN BARACK OBAMA
Sebab ada dua bakat yang hebat.
Magic Man, Earvin Johnson,
menentang Bird, Larry Bird, dari Negeri Indiana.
Orang ramai takkan tengok TV jika tak tayang Magic dan Bird.
Ia amat sensasi.
Magic Man
menentang orang dari French Lick, Indiana, iaitu Larry Bird.
Mereka berdua miliki tarikan yang berbeza.
Amerika berbelah bagi mahu sokong siapa.
BIRD MENENTANG MAGIC
Selain itu, terdapat juga perbezaan dari segi warna kulit.
Budak kulit putih dari kawasan perkampungan di Indiana.
Serta budak kulit hitam urban dari bandar.
Kedua-duanya mahukan emas dan ganjaran.
Mereka hangat diperkatakan
kerana orang kata, kita akan tertarik dengan perbezaan, betul?
Ada lelaki kulit hitam dan yang berkulit putih. Berbeza.
Ada Negeri Michigan dan Negeri Indiana.
Gaya permainan mereka pun berbeza.
Mereka dua pemain terbaik di negara ini.
Seorang saja boleh menang dan dinobatkan sebagai juara.
Pertemuan sebegitu jarang berlaku dalam sesebuah kejuaraan.
SELAMAT DATANG KE KERAJAAN MAGIC
WALAUPUN BIRD MENJARING, MAGIC LEBIH BERTARING
Malam ini, musim Spartan ditamatkan dengan pertemuan sengit
menentang juara bertahan, Universiti Negeri Indiana.
Perlawanan ini menandakan kemunculan terakhir Larry Bird mewakili kolej,
begitu juga dengan Earvin "Magic" Johnson.
Walaupun kami berpisah, saya masih saksikan perlawanannya
dan menyelami "dunia" itu
sebab saya masih mencintai dia.
Dia pun tak mengaku jalinkan hubungan dengan perempuan lain,
jadi saya asyik terfikir kami boleh kembali bersama.
Tapi semasa perlawanan NCAA,
saya tonton melalui TV dan dalam kalangan penonton di sana,
saya ternampak ibunya.
Perempuan itu duduk di sebelahnya. Saya sangat sedih.
Saya tonton perlawanan dan ternampak perempuan itu
duduk di tempat yang sepatutnya untuk saya.
Saya sangat sedih melihatnya.
Saya sangat sedih.
Negeri Michigan menang rebutan dengan Donnelly di gelanggang lawan.
Dia dapat kawalan awal, ramai berpendapat itu penting untuk menang perlawanan.
Kami tahu perlawanan ini akan jadi mencabar
tapi kami yakin akan dapat beraksi pada hari itu.
Strategi kami ialah halang dia
ke mana pun dia pergi.
Jangan beri dia ruang untuk bergerak.
Tengok, mereka kepung dia. Dia dikepung dan tak dapat sambut bola.
Dia penjaring terhebat
dan kami cuba halang dia
dan tak beri dia ruang langsung.
Mereka kepung saya
dan saya tak dapat buat jaringan seperti kebiasaan.
Johnson, tiga kepada satu.
Lihatlah. Jaringan lompat oleh Greg Kelser.
Dalam separuh masa kedua, kami mendahului 16 mata.
Kemudian, semuanya berubah.
Earvin Johnson dan Negeri Michigan lakukan faul
dan ini faul ketiga Magic Johnson.
Kami perlu bekerja keras
sebab Earvin dikenakan tiga faul ketika separuh masa pertama.
Kawalan ketat dapat dilihat berserta…
Kelser dikenakan faul, yang keempat.
Kami hampir menangi perlawanan itu.
Greg Kelser dikenakan faul keempat dan mereka mula bangkit.
Bird.
52 kepada 46.
Saya tahu saya perlu buat jaringan supaya kami boleh menang.
Johnson. Magic Johnson miliki bola.
Ketika minit terakhir perlawanan, Earvin dapat bola.
Dia lambung bola ke belakang sejauh tiga suku gelanggang…
Tengoklah lontarannya!
…kepada Kelser, yang menjaringkannya dan tamatkan perlawanan.
Perlawanan tamat.
Universiti Negeri Michigan, Juara Kebangsaan, 1979.
Kami dapat serlahkan potensi kami,
dan detik itu amat memuaskan.
Tapi cuma seorang akan berjaya…
Itu kekalahan paling teruk buat saya dan saya masih ingat sehingga kini.
Ia paling banyak ditonton dalam sejarah bola keranjang kolej
kira-kira 40 tahun sejak ia dimainkan.
Matlamat dan impian saya menjadi kenyataan,
dan ketika dalam penerbangan pulang ke Universiti Negeri Michigan,
saya tahu saya akan tinggalkannya.
Saya dah bersedia dari segi mental dan fizikal untuk jadi pemain profesional.
MAGIC TINGGALKAN MSU EARVIN JOHNSON JADI PEMAIN PROFESIONAL
Di kolej, kami kecapi banyak perkara yang saya sangka akan ambil masa empat tahun,
tapi dikecapi dalam dua tahun. Jadi, saya fikir saya patut teruskan langkah.
Saya mahu lihat prestasi saya dalam NBA.
Saya banyak berkorban.
Saya tinggalkan kolej, kehidupan sebagai pelajar
dan peluang untuk berseronok.
Saya korbankan banyak perkara.
Dia menangi NCAA dan setahun kemudian,
dia memilih untuk pergi ke California.
Saya tekad nak habiskan pengajian,
keluar dari sini dan mulakan hidup baharu.
Pada hari pertamanya ini…
12 OKTOBER 1979
…saya mahu anda tahu yang senyuman lelaki ini
dapat menyinari skrin televisyen dari sini ke Bangor, Maine.
Saya sangat gementar.
Saya cuba tenangkan diri.
Anda sedang menyaksikan kemunculan pertama
Magic Johnson bersama Los Angeles Lakers.
Magic Johnson terlepas.
Bola direbut, pemain berasak.
Johnson dapat bola tapi tidak gelecek.
Saya boleh dengar kata-kata para peminat bola keranjang.
Mereka kata, "Tengok?
Magic Johnson tak pandai main pertahanan dalam NBA."
Kira-kira suku masa kedua, saya rasa lebih tenang.
Dipintas oleh Magic dan dia meluru dari belakang.
Gerak keliru. Melontar. Lihatlah.
Lima.
Johnson, kembali kepada Kareem.
Inilah penentunya. Ford lontar kepada Kareem.
Jaringan cangkuk.
Lakers menang! Menang!
Kareem Abdul-Jabbar berikan kemenangan buat Los Angeles Lakers!
Magic Johnson meraikannya
seolah-olah mereka menang Kejuaraan NCAA.
Magic mula berlari, melompat dan kami semua amat gembira.
Kami gembira sebab menang perlawanan, tapi Magic sebab dia dapat saksikannya.
Dia sedar inilah pasukan yang akan menang kejuaraan.
Ketika di bilik lokar, Kareem kata,
"Budak baharu, jangan buat begitu lagi."
Kita ada 81 perlawanan lagi.
Jika awak terlalu beremosi
setiap kali menang, kita akan penat sebelum cuti Krismas lagi.
Dia tuding jari pada saya, jadi saya pun tuding pada dia.
"Jika awak buat jaringan macam tadi 81 kali lagi,
saya akan peluk awak 81 kali."
Dalam sekelip mata, kami mula kecapi kemenangan.
Individu yang buatkan para peminat teruja
ialah pemain ini, Magic Man, En. Johnson.
JOHNSON TUNJUKKAN SENYUMAN MAGIS
Dia membolehkan saya ubah imej saya
sebab kami mula menang. Saya boleh tersenyum semula.
Dialah pemain yang kami perlukan.
Ketenangan diabaikan, semangat menyelubungi.
Ini suatu pembaharuan, bukan?
Kami saling menyayangi.
- Kami sekumpulan lelaki… - Kawan rapat.
Dia cuma pakai kemeja-T. Tengoklah. Sekarang dia pakai kemeja sutera.
Tengoklah.
Apabila Lakers mula menang,
ia menyatukan bandar Los Angeles.
Semua orang merasakan dia wira mereka.
Saya sukakan Magic Johnson dan aksinya di gelanggang.
Dia juga miliki karisma apabila bersama pihak media dan orang awam.
Bukan sekadar komuniti, kanak-kanak dan remaja kulit hitam Amerika…
GRANT HILL PENYERANG PISTONS 1994-2000
…jatuh cinta dengan Magic Johnson.
Malah, komuniti kulit putih Amerika pun jatuh cinta dengan Magic Johnson.
Jatuh cinta, mengagumi dan terinspirasi oleh lelaki kulit hitam
adalah sesuatu yang jarang didengar.
Forum terletak di Inglewood.
Rumah saya sejauh 14 blok dan kami tak dapat tiket.
Kami fikirkan cara untuk selinap masuk dan berjaya memasuki satu terowong.
Kami melepasi pengawal, masuk ke…
masuk ke dalam Forum dan duduk.
Lihatlah.
Saya tak pernah tengok aksi sebegitu.
Saya tak pernah tengok orang setinggi 1.83 meter berlari menggelecek bola,
dengan keadaan terkawal dan memimpin pasukan penyerang.
Tiada siapa tunjukkan aksi macam dia.
Dia serba boleh. Dia boleh main apa-apa posisi.
Dia pemain pertahanan 1.83 meter
dan pada waktu itu, tiada siapa boleh lakukannya.
Magic tahu dia hebat.
Lontaran hebat kepada Cooper yang membuat jaringan!
Lontaran buta. Tapi…
Earvin akan lakukan lontaran buta yang menakjubkan.
Kita pandang sini, bola pula dilontar ke belakang.
Dia lakukan "wraparound", masuk!
Saya buat lontaran buta kepada semua pemain.
Celah kangkang, belakang.
Aduhai! Penonton akan bersorak.
Magic ada gaya dan menarik.
Dia bermain dengan penuh keseronokan dan semangat.
Dia pemain kesukaan saya.
Lakers jadi pasukan kesukaan saya.
Orang ramai mengagumi dia.
Mereka mengagumi dia.
Mereka mahu jadi macam dia.
Semua orang kenal Magic yang selalu ceria dan tersenyum.
Mungkin mereka fikir yang semuanya berjalan lancar,
atau saya tiada masalah.
Setiap hari tersenyum dan…
Saya pun ada masa bersedih, dan…
Earvin Johnson ialah orang berbeza.
Ini Magic, dan ini pula Earvin.
Ketika tahun pertama, saya amat rindukan keluarga,
jadi, bil telefon saya sangat tinggi.
Dia hubungi kami setiap masa,
setiap hari atau selang sehari.
Saya tak pernah berjauhan dengan keluarga.
Ibu bapa saya selalu datang saksikan perlawanan saya.
Ketika itu, perjalanan dari kolej cuma ambil masa 15, 20 minit,
jadi, saya boleh balik dan makan masakan rumah.
Saya tak dapat buat begitu lagi.
Saya tak dapat rasai pelukan ibu saya lagi
atau dengar nasihat bapa saya secara berdepan.
Inilah pemain baharu sensasi, Earvin "Magic" Johnson.
Memang sukar apabila berjauhan dengan keluarga,
- betul, bukan? - Ya.
Awak tak dapat dengar sorakan ahli keluarga.
Forum terletak di Inglewood.
Earvin tinggal berdekatan Inglewood. Dia jalani kehidupan biasa.
LON ROSEN EJEN MAGIC 1987-1996
Dia selalu balik dan berkurung dalam pangsapuri dua biliknya yang kecil.
Saya tak keluar pangsapuri sebab saya takut.
Saya masih takut akan LA kerana ia amat besar.
Bagaimana dengan kehidupan sosial awak?
Saya tahu awak bekerja keras,
- Ya. - tapi tentu awak pun berseronok.
Ya, saya berseronok juga.
Saya seorang yang berhati-hati,
dan Norm Nixon pernah beritahu saya, sentiasa berjaga-jaga.
Semua orang cuba untuk…
berkenalan dengan atlet, dan saya balas, "Okey."
Saya perlu sentiasa berwaspada.
Saya perlu pastikan…
Adakah mereka ikhlas? Bolehkah mereka terima diri saya seadanya?
Bolehkah saya keluar dan lupakan tentang bola keranjang?
Ia amat sukar.
Semoga berjaya buat awak dan Los Angeles Lakers.
- Saya seronok di sini. - Terima kasih sebab bersama kami.
En. Earvin "Magic" Johnson. Terima kasih, encik.
Dia pemuda naif dari Michigan
dan tak berani mempercayai sesiapa.
Tapi pada tahun pertama di Los Angeles,
Jerry Buss beli pasukan itu.
Pada tahun 1979, impian Dr. Jerry Buss
untuk jadi pemilik pasukan menjadi realiti setelah membayar 67.5 juta dolar
untuk membeli LA Lakers, LA Kings dan LA Forum yang terkenal.
Dia tahu saya jauh daripada keluarga. Dia kata, "Hei, anak muda.
Apabila kita kembali dari kem latihan nanti,
saya mahu awak ikut saya dan kita akan
saksikan perlawanan USC.
Kami saksikan perlawanan bola sepak Amerika USC pertama,
dan ketika itulah, kami mula rapat.
Kami mula makan bersama-sama selepas perlawanan Lakers.
Dia akan suruh saya jumpa dia di sebuah restoran.
Saya pun jumpa dia dan kami akan berkongsi makanan dan berbual.
Kemudian dia kata, "Hei, datanglah rumah saya.
Awak tahu nombor keselamatan pagar saya. Datanglah bila-bila masa awak mahu."
Sejak itu, saya selalu pergi ke rumahnya.
Kami main pool di rumahnya berjam-jam dan dia jadi seperti keluarga saya.
Saya jumpa dia dan berbual dengannya. Saya kata,
"Boleh awak tolong jagakan anak saya?"
Dr. Buss kata, "Pn. Johnson, saya akan jaga dia."
Saya rasa sangat lega
mengetahui Earvin dapat bergantung kepada seseorang
yang akan menjaganya.
MAGIC: DIA SEPERTI ANAK ANGKAT BUSS
Mereka sangat rapat.
Dia seperti anak Jerry.
Jerry amat sayangkan Magic.
Johnson tiba-tiba muncul.
PLAYOFF NBA 1980
Suns tak gopoh. Mereka berdekatan jaring. Magic Johnson tak mahu mengalah,
dia kembali ke gelanggangnya, lontar kepada Kareem. Begitulah caranya.
Karisma, itulah yang dimiliki pemuda itu.
Ini musim pertama terbaik buatnya.
Los Angeles Lakers ialah juara baharu…
LAKERS MENENTANG SUPERSONICS LAKERS MENANG SIRI 4-1
…Kumpulan Barat dengan Kareem Abdul-Jabbar mendapatkan 38 mata.
Magic Johnson tambahkan 20.
Saya sangat gembira.
Tahun sebelumnya, saya baru memenangi kejuaraan NCAA
dan sekarang, saya dapat mara ke Akhir NBA, pada musim pertama saya.
Ini musim kelapan sejak kejuaraan NBA menggegarkan
dunia sukan LA.
Selama ini, Lakers sentiasa mahu mara ke perlawanan playoff
tapi tidak kesampaian pada atau sebelum Perlawanan Akhir.
Saya masih ingat kami saling memberi semangat.
"Okey, kita perlu buat begitu dan begini."
JAMAAL WILKES PENYERANG LAKERS 1977-1985
Awal minggu itu, keputusan undian Pemain Baharu Terbaik Tahunan diumumkan.
BIRD PEMAIN BAHARU TERBAIK SEBULAT SUARA
Saya sangka keputusan tentu sengit, tapi tidak. Saya terkejut.
BIRD 63 UNDI
JOHNSON TIGA UNDI
Apabila saya dapat tahu Larry Bird menang besar,
saya tak suka.
PILIHAN PEMAIN BAHARU TERBAIK TAHUNAN NBA MENERIMA KRITIKAN PEMINAT
Semua orang selalu perkatakan tentang tahun pertama saya,
"Lontarannya hebat, dia pimpin pasukan tapi Larry Bird penjaring terhebat."
Saya duduk dan terfikir, "Saya pun boleh menjaring, tapi itu bukan tugas saya."
Saya tak suka dengar kenyataan itu.
Jadi, saya rasa bersemangat dalam perlawanan Akhir NBA.
Philadelphia tewaskan Boston empat daripada lima perlawanan.
Julius Erving memikul beban. Puratanya ialah 25 satu perlawanan.
Mereka akan berdepan Doctor.
Pasukan mereka hebat. Dr. J, serta Chocolate Thunder,
Darryl Dawkins.
Saya penyokong Philadelphia 76ers.
Poster Dr. J tertampal pada dinding saya.
Saya sokong Philly. Saya peminat Dr. J.
JAMES WORTHY PENYERANG LAKERS 1982-1994
Kami semua mahu dia menang kejuaraan tapi bukan menentang kami.
…berlangsung. Dikawal oleh Dawkins yang bebas.
Siri ini sukar dijangkakan.
Kami tahu kami akan hadapi kesukaran menentang Philadelphia.
Tapi, kami ada kelebihan sebab tiada siapa
dalam liga itu yang mampu halang Kareem.
Kareem bergerak ke arah bertentangan, Dawkins tak dapat…
- Tiada siapa dapat halang dia. - Saya beritahu pasukan,
"Hei, saya akan laksanakan tugas saya."
Dihantar kepada Magic, lontaran lob kepada Kareem…
Perlawanan lima di Forum amat sengit.
Siri 2-2. Perlawanan ini penting sebab kami boleh dapatkan 3-2.
Kareem cedera.
Kareem Abdul-Jabbar tercedera. Itu yang berlaku.
Ketika suku masa ketiga,
Kareem terseliuh kaki.
Mereka akan hadapi masalah yang amat serius tanpanya.
Kami menang perlawanan itu. Ketika itu, mata 3-2.
Sila beri laluan.
Ia memang teruk.
Kareem kapten kami dan dia sentiasa ada.
Dia seorang yang amat profesional dan selalu bermain
walaupun migrain dan sebagainya. Kami semua amat berharap.
Jika dia boleh bermain, dia tentu akan main. Kami tahu.
Keesokan pagi, kami terbang ke Philly.
Di lapangan terbang, mereka tanya, "Hei, awak dah dengar berita?"
Saya tanya, "Berita apa?"
Doktor kami maklumkan yang kecederaan Kareem amat serius
dan dia takkan dapat sertai perlawanan enam.
LAKERS MENANG… TAPI KAREEM CEDERA
Kami kehilangan penjaring terhebat dalam sejarah sukan ini.
KECEDERAAN KAREEM JEJAS HARAPAN LAKERS UNTUK PERLAWANAN ENAM
Bagaimana kami nak kalahkan Philadelphia tanpa Kareem?
Semua orang cuma duduk dan suasana sangat tegang.
Kami sangat gementar.
Tiada siapa yang bercakap, dan keadaan itu agak pelik.
Bagaimana kami nak menang tanpa kapten kami?
Dia tak dapat ikut kami pun.
Kecederaannya tentu amat serius.
Mereka semua kecewa dan sedih sebab dia tak dapat main.
Saya fikir, "Saya perlu buat sesuatu."
Kareem selalu duduk kerusi 1A.
Hanya seorang saja yang selalu duduk kerusi 1A.
Kareem akan duduk di barisan pertama
manakala Magic dan saya duduk di barisan kedua.
Saya duduk di barisan kedua dan Magic duduk di kerusi Kareem.
Dia pusing dan pandang mereka.
Kemudian dia kata,
"Jangan gentar, Earvin Magic Johnson ada."
Saya akan tunjukkan kepada kamu
dan semua ahli pasukan, akan kehebatan saya.
Terjemahan sari kata oleh Hamizah